paragraph_text: Puna opeka dobiva se pečenjem, strojnim ili ručnim oblikovanjem gline. Fasadne pune opeke su elementi od pečene gline. Marke opeke su: 10, 15, 20 bar (jedinica) (0,1 Mpa). Namijenjene su izradi vanjskih i unutrašnjih zidova. Radijalne opeke su pune opeke ili opeke s vertikalnim rupama izrađene od pečene gline. Namijenjene su za izradu slobodno stojećih kružnih dimnjaka svih promjera i visina kao i bunkera, silosa i drugih objekata. Poroznost opeke postiže se dodavanjem lako sagorivih materijala (npr. drvenih strugotina) glinenoj masi u toku izrade opeke. Ova opeka ima veliki broj ravnomjerno raspoređenih pora i šupljina u svojoj masi koji joj daju osobine dobrog toplinskog i zvučnog izolatora. Šuplje opeke i blokovi od gline elementi su od pečene gline s vertikalnim ili horizontalnim šupljinama. Namijenjene su za izradu vanjskih i unutrašnjih zidova.